choaner
Store norske leksikon,Biologi,Vitenskapsgrener i biologien,Anatomi,Fiskenes anatomi og fysiologi
Choaner er betegnelsen på kanaler som forbinder nesesekkene med munnhulen hos lungefisk, noen kvastfinnefisk og tetrapoder. Dette er i motsetning til hos de fleste fisk som ikke har noen forbindelse mellom nesesekkene og munnhulen. Fiskene har to ytre neseåpninger (nesebor), hvor vannet strømmer inn gjennom det forreste paret og ut gjennom det bakre paret.
Hos de fleste kjøttfinnefisk (Sarcopterygii; kvastfinnefiskene og lungefiskene) er det ene paret av ytre neseåpninger forskjøvet inn i munnhulen og danner forbindelseskanaler som vi kaller pseudochoaner. Alle tetrapoder og noen utdødde kjøttfinnede fisk (Osteolepimorpha) har ekte choaner. Hos disse finner vi at det forreste paret av neseåpninger åpner seg på snuten, mens det andre paret munner ut i øyehulene og danner tårekanalene, nasolakrymal-kanalene. Les mer i Store norske leksikon fisk